b'\n_START_ARTICLE_\nVan Gogh -museo\n_START_PARAGRAPH_\nVan Gogh -museo on kahdessa rakennuksessa Amsterdamissa Alankomaissa sijaitseva taidemuseo, jossa on maailman suurin Vincent van Goghin maalausten kokoelma. Museon kokoelmissa on my\xc3\xb6s muiden 1800-luvun taiteilijoiden t\xc3\xb6it\xc3\xa4. Pysyv\xc3\xa4sti esill\xc3\xa4 on yli kaksisataa van Goghin maalausta sek\xc3\xa4 lukuisia piirroksia ja kirjeit\xc3\xa4. Van Gogh -museossa k\xc3\xa4vi vuonna 2013 yli 1,4 miljoonaa vierasta. Kyseess\xc3\xa4 on Alankomaiden eniten k\xc3\xa4vij\xc3\xb6it\xc3\xa4 ker\xc3\xa4nnyt museo.'